Publication: Magyar Közlöny
Issue: MK-2003-38 (Year: 2003, Number: 38)
Era: 1990-2004
Section: [28/2000. (IX. 21.) OM rendelet, 10. § (5) bekezdés] a
Paragraph Index: 850

[28/2000. (IX. 21.) OM rendelet, 10. § (5) bekezdés] a korábbiaknál tágabb és elvileg számon kérhetõbb keretet biztosít az egészségfejlesztés iskolai programjaihoz. Ahhoz, hogy ezek a keretek meg is teljenek a kívánatos és korszerû egészségfejlesztési tartalmakkal, tovább kell erõsíteni a rendszerszerû gondolkodást, és javítani kell az érintett szakemberek — e tekintetben hiányos — képzettségét is. A „prevenciós piac” igen sokszínû mind az ajánlott programok számát, mind pedig azok minõségét tekintve. A korai megelõzés különbözõ helyszínein elérhetõ programok nagyon sokfélék és esetenként szakmai szempontból megkérdõjelezhetõek. Emiatt kiemelt fontosságú ezen programok akkreditációs feltételrendszerének megteremtése. Az életmódminták alakulását a helyes, a korszerû egészségvédelmi ismeretek önmagukban csak korlátozott mértékben képesek befolyásolni. Az ifjúság késõbbi egészségállapotát a családi szociokulturális háttér, korai otthoni nevelés hatása, a társadalmi rétegzõdésben elfoglalt hely, és nem az intézményi hatások határozzák meg. Ezért is elengedhetetlen a lelki egészségvédelmi szempontokat is figyelembe vevõ koncepció kialakítása. Szükséges az is hogy ezen ismeretek gyakorlati alkalmazásához fontos készségek és jártasságok beépülhessenek a felnövekvõ generációk viselkedésébe, életmódjába. A nevelési, oktatási intézményekben nagy számban alkalmazott, „kereskedelmi” programok fõként promóciós és kevésbé egészségvédelmi célokat szolgálnak, módszereik az információk átadásán túl nem segítik a képességek és jártasságok fejlesztését. Aggályosak azok a kezdeményezések is, amelyek csak egy kockázati magatartást (táplálkozás, dohányzás, alkohol- és drogfogyasztás stb.) állítanak a program középpontjába anélkül, hogy figyelemmel lennének a magatartásszervezõdés általános szabályaira. Nehezíti a helyzetet, hogy a korszerû szemléletet és módszertant tükrözõ tananyagok nem kellõ mértékben elterjedtek. Létezik hazánkban néhány ilyen program, ezek elterjedtsége azonban messze elmarad a kívánatos mértéktõl. (A magyar általános iskolák mintegy 4—5%-ban alkalmazzák csupán.) Döntõ fontosságú kérdés, hogy a közoktatási intézmények (óvoda, általános és középiskola) atmoszférája és tárgyi környezete még hatékonyabban legyen képes az egészségbarát életformákat támogató üzenetek befogadására és továbbadására. Ez — többek között — azzal érhetõ el, hogy a közvetítésre hivatott pedagógusokat az alkalmazandó módszerek és ismeretek szempontjából felkészítjük, rendszeresen továbbképezzük. A gyermekek tanítására hivatott pedagógusok készségeinek és ismereteinek folyamatos fejlesztésérõl gondoskodni kell. Jelen pillanatban mintegy 20—25 olyan akkreditált pedagógus-továbbképzõ program létezik, amelyek a fentiekben jellemzett programokhoz kapcsolódnak. Az iskolai egészségfejlesztõ tevékenység hatékonyságát sok esetben rontja az a körülmény, hogy az iskola-egész- 2003/38. szám ségügyi szolgálat (házi gyermekorvos, védõnõ) és az iskolai személyzet közötti kommunikáció elvi és gyakorlati okok miatt nehezített. A pedagógusok és az egészségügyi dolgozók felsõfokú és posztgraduális képzésében megjelentek ugyan alkalmi jelleggel szakok, illetõleg szakirányú továbbképzések, de kötelezõ, szervezett és intézményesített formában nincs jelen a korszerû egészségfejlesztés. Számos civil szervezet is tevékenykedik az egészségfejlesztés területén. E szervezõdéseknek kivételes lehetõsége van arra, hogy a korszerû egészségfejlesztési gondolkodást és programokat eljuttassák az életforma-életmód formálása szempontjából kitüntetett lehetõségekkel bíró színterekhez (család, iskola, munkahely stb.). E szervezetek mûködése — akkreditációs és elbírálási kritériumok hiányában — tartalmilag és minõségileg eltérõ; finanszírozásuk esetleges. Az alkoholfogyasztással, helyenként drogterjesztéssel mûködõ kereskedelmi szórakozóhelyeken kívül a fiatalok szabadidejének eltöltésére alig létezik igazán egészséges lehetõség. Szórványos kezdeményezések vannak csupán (pl. „Éjszakai pingpong bajnokság”). Megvalósítás stratégiai irányai: Feladatok Szükséges akciók Felelõs gyermekvállalás, egészséges életkezdet Családtervezési tanácsadás színvonalának javítása a körzet védõnõi, az iskola-védõnõi ellátás és a Családvédelmi Szolgálat fejlesztésével, a szakmai-módszertani háttér fejlesztése a meglévõ intézményrendszer tevékenységének összehangolásával és fejlesztésével. A genetikai terheltségek korai felismerése (családtervezés) és a hajlam következményeinek kivédése egészséges életmóddal és orvosi beavatkozásokkal. A védõnõi szolgálat fejlesztése, a szakfelügyelet személyi, tárgyi és továbbképzési feltételeinek fejlesztése, egységes elveinek meghatározása, bevezetése. A nõ, anya, 0—18 éves gyermek-egészségügyi ellátásban a prevenció egységes elveinek, meghatározása, bevezetése. A „családbarát szülészet” ösztönzése, a szoptatás minden módon való népszerûsítése, általánossá és természetessé tétele. Gyermekkori prevenció Programok a gyermek testi és lelki fejlõdésének nyomon követésére. Fogászati kockázati stratégia kidolgozása és alkalmazása. Az iskolában mûködõ iskolaorvosi-védõnõi egészségügyi feladatok bekapcsolása az iskola világába, együttmûködési modellek kialakítása az iskola vezetésével. A szervezett iskolafogászati hálózat teljes körû kiépítése, szájhigiénés programok indítása. Lakossági felvilágosítás a jód- és fluor-pótlásról. Fluor-pótlás alternatíváinak vizsgálata, beillesztése szájhigiénés programokba. A jódozott konyhasó használatának elterjesztése. Jód-ellátottsági vizsgálatok, golyvagyakoriság felmérés. Képzés 2004-ig ki kell dolgozni a tanár és egészségügyi (orvos, védõnõ, ápoló) felsõfokú képzésben alkalmazható egészségfejlesztési tananyagot, valamint a képzés intézményi kereteit. 2004-ig tovább kell fejleszteni és általánossá tenni az egészségügyi szakdolgozók és a védõnõi szolgálat népegészségügyi oktatását. 2005-ig akkreditált, minõségbiztosított továbbképzések az iskola-egészségügyi ellátásban dolgozók számára. Kutatás „Az iskoláskorú gyermekek egészségmagatartása” (HBSC) címû kutatással összhangban olyan önálló felmérés elindítása, amely a nemi különbségek szerepét is vizsgálja az egészségmagatartás alakulása és az egészségfejlesztési programok használhatósága szempontjából. A következõ idõszak kiemelkedõen fontos célja a leszakadó rétegeket (romák, állami gondoskodásban élõk, hajléktalanok) segítõ programok fejlesztése és bevezetése. 2003/38. szám Feladatok Szükséges akciók Programfejlesztés 2003-ban ki kell dolgozni, 2006-ra megteremteni azon tárgyi feltételeket, amelyek az iskolákat (óvodákat) biztonságossá és egyben az egészségfejlesztés alkalmas színtereivé teszik. 2005-ig a közoktatási intézmények minõségbiztosítási rendszere egészségfejlesztési szempontjainak kidolgozása, e szempontok beépítése. 2004-re el kell érni, hogy minden óvodában, általános és középiskolában, minden életkorban a stratégiai célokkal harmonizáló, integrált egészségfejlesztési tartalmak oktatása rendszeres és folyamatos legyen. 2003-ban a fiatalok egészséges szabadidõ eltöltése támogatható formáinak, a támogatás rendszerének, az ösztönzés módjának kidolgozása. 2006-tól a közoktatás 11. évfolyamának lezárásakor a tanulók kapjanak egy egyéni kockázatbecslésen nyugvó ún. egészség-érettségi bizonyítványt, amely tanúsítja, hogy a tanuló képes egészsége védelmére, fejlesztésére, a megszerzett ismereteket, készségeket alkalmazni is tudja. Ezeket az ismereteket képes továbbadni társainak, családtagjainak, leendõ munkatársainak, tehát egészségügyi szempontból tájékozottnak tekinthetõ. Várható eredmények: A családot alapítók részt vesznek családtervezési tanácsadáson, valamint a várandósgondozás keretében a krónikus betegségek elsõdleges megelõzési programjában. Csökken a koraszülöttek, kis súlyú újszülöttek, veleszületett rendellenességek aránya. A kizárólagos szoptatás gyakorisága 6 hónapos korig 2005-re érje el a 70%-ot és 2008-ra a 80%-ot. 4—5%-ról 2%-ra csökkenjen a 6—10 éves gyermekek között a golyva elõfordulása. 2010-ig a 6 éves gyermekek 50%-a ép fogú legyen, a 12 éveseknek maximum három megbetegedett maradó foga legyen, a 18 évesek 85%-a megtartott fogazatú legyen, 12—18 évesek fogágy-betegségei 25%-kal csökkenjenek. 2004 végéig a közoktatási intézmények legalább 50%-ában folyik érdemi, integrált egészségfejlesztési tevékenység, kialakul az érdemi párbeszéd az iskola-egészségügyi szolgálat és az oktatási személyzet között. 2006-ig a korszerû, a társadalmi beágyazottságot tükrözõ, egészségfejlesztési tartalmak és akkreditált módszerek használata minden közoktatási intézményben, gazdagabb programkínálat — programregiszter. Egyetemi, fõiskolai képzés intézményi feltételeinek kialakítása. 2004-ben legalább 5 felsõoktatási intézményben, a graduális képzés keretei között kipróbálásra kerül a kifejlesztett oktatási anyag, rendelkezésre állnak a kipróbált tantervi modulok. A 2005—2006. évi iskolai tanévtõl kezdõdõen a tanulók fokozatosan kapjanak egészség-érettségi bizonyítványt. Az iskolai egészségfejlesztési programok eredményeképpen az érett tanuló képes a saját egészségére ártalmas kockázati tényezõk felismerésére, egészségi állapotát önmaga megfelelõen értékeli, kialakult benne a helyes egészségmagatartás iránti igény, tisztában van az egészségét erõsítõ, fejlesztõ tényezõkkel és eszközökkel, és azokat alkalmazza is, tudatában van, hogy akaratfejlesztéssel és neveléssel a kezdetben nehezen teljesíthetõ tevékenységek készséggé alakíthatók, társainak, családjának és környezetének ezen ismereteket tovább tudja adni, személyes példamutatással pozitív hozzáállást alakít ki. Korszerû oktatási technikák meghonosítása az egészségfejlesztési tartalmak közvetítése terén — az ilyen szolgáltatásokat igénybevevõk számának növekedése, 2003—2004. években legalább 800 pedagógus részvétele akkreditált, egészségfejlesztési tartalmú tanár továbbképzéseken. A kiterjesztett „Iskolás gyermekek egészségmagatartása” és egyéb kutatások eredményeképpen olyan programok megjelenése, amelyek tekintettel vannak a nemi szerepek különbözõségére, valamint a leszakadó rétegek megelõzéssel kapcsolatos szükségleteire. 2005-re a közoktatási intézmények minõségbiztosítási rendszere egészségfejlesztési szempontokat is tartalmaz. 2006-ra fokozatosan általánossá válnak azon tárgyi feltételek, amelyek az iskolákat (óvodákat) biztonságossá, és egyben az egészségfejlesztés alkalmas színtereivé teszik. 2004-ra általánossá válik az egészségügyi szakdolgozók és a védõnõi szolgálat rendszeres népegészségügyi oktatása, tananyagfejlesztéssel és tartalmi megújítással. 2004-tõl elkezdõdik a fiatalok egészséges szabadidõ eltöltési lehetõségeinek fejlesztése. Idõsek egészségi állapotának javítása Cél: A folyamatosan növekvõ számú idõs lakosság életminõségének javítása. Helyzetismertetés: Az idõskorúak nem képviselnek homogén csoportot. Megtalálhatóak közöttük a legkülönbözõbb állapotban lévõ egyének, az egészségesektõl a súlyos idült betegségben 2003/38. szám szenvedõkig. Mindnyájuk számára megbecsülést és egyénileg megfelelõ aktivitást kell biztosítani. Ellátásuknak is az állapothoz alkalmazkodónak kell lennie, magában foglalva a prevenciót, a rehabilitációt, a habilitációt, magas színvonalú egészségügyi és szociális szolgálatokat. A születéskor várható élettartam növekedése az egész fejlett világban az idõskorúak arányának növekedéséhez vezetett. Magyarországon ezt az arányeltolódást még fokozza a születések csökkenõ száma. Bár remélhetõ, hogy ez utóbbi a gyermekvállalást elõsegítõ intézkedések hatására növekedni fog, ugyanakkor megfelelõ kezelés és gondozás az élettartam további növekedéséhez vezethet, ami az említett arányt fenntartja. A 65 év felettiek aránya 1980 és 2000 év között a következõképp alakult: — európai átlagban 12,13%-ról 13,75%-ra, — az Európai Unióban 13,97%-ról 15,97%-ra, — Magyarországon 13,43%-ról 14,58%-ra növekedett az összlakosság vonatkozásában. Nem elhanyagolható adat, hogy míg Magyarországon 2000-ben a 65 év feletti nõk aránya 17,65% volt, ugyanez a férfiak között csak 11,37%. A mindennapi élet nyelvére lefordítva, hazánkban sok idõs egyedülálló nõ él. Ez szociális és pszichés szempontból egyaránt meghatározó jelentõségû. Az idõsek szociális helyzetét nem elsõsorban anyagi lehetõségeik jellemzik, noha a jelenlegi nyugdíjak alacsony volta miatt természetesen ez is jelentõs befolyásoló tényezõ. Az a tény, hogy hazánkban az idõskorúaknak kevés lehetõség áll rendelkezésükre ahhoz, hogy hasznosíthassák tapasztalataikat, tudásukat, képességeiket, hogy az általános felfogás szerint õk eltartottak, noha életük munkájával teremtették meg a jelenlegi keresõk lehetõségeit, nagy mértékben befolyásolja szociális és társadalmi „közérzetüket”. E mellett beszûkül szociális udvaruk is, mert még a koruknak megfelelõ egyensúlyban lévõ egészségi állapotú csoport is bizonyos mértékig korlátozott a mozgásában, barátaik lassan „elmennek” mellõlük, kapcsolati lehetõségük a nem mindenki számára rendelkezésre álló, vagy megfizethetõ telefonra korlátozódik, s mindez végül befelé forduláshoz, depresszióhoz, nem ritkán öngyilkossághoz vezethet. Az idõsek nagy része, beleértve a frissen nyugdíjba kerülteket is, korábbi életszínvonala alá kerül. Vizsgálatok szerint az öregedés minõségét elsõsorban a gyermekkori nevelés határozza meg. Így például azok között, akik a gyermekkori otthoni légkört szeszélyesként jellemezték 81% lett idõs korára pszichoszomatikusan beteg vagy neurotikus. A gyermekkori nevelésnek ugyanilyen hatása volt a vizsgált idõskorúak környezetére is. Az idõsek egészségi helyzetének javítása különbözõ akciók mellett elsõsorban szemléletváltást tesz szükségessé, mind a társadalom, mind az idõsek részérõl. Az idõs ember „egészsége” nem azonos egy tizenévesével, mégis, ha a korának megfelelõ egyensúlyban él együtt természetes kopásos folyamataival, s azok nem gátolják mindennapi életvitelében „relatív egészséges”-nek ítélhetõ meg. A társadalomnak fel kellene ismernie, hogy az idõskor nem jelent egyben kiszolgáltatottságot, rászorultságot és ezt a szemléletet kellene általánosítani. Az idõseknek ugyanakkor meg kell ismerniük, és igénybe kell venniük azokat a lehetõségeket, amelyek remélhetõleg rendelkezésükre fognak állni egy „egészség-tudatos”, hasznos és élhetõ élet élésére. Megvalósítás stratégiai irányai: Feladatok Szükséges akciók Az egészségügy területén Az egészségügyi oktatásban, továbbképzésben és az alapellátási szolgálatban tanítani kell az idõskorúak sajátos problematikáját. A média segítségével rendszeresen foglalkozni kell az idõs kor folyamatainak és azok életvitelre való hatásának közérthetõ szakmai ismertetésével. A cél az, hogy a tájékoztatás egyben az önellátásra törekvést és annak megvalósítását is minél inkább elõsegítse. Olyan átmeneti létesítményeket kell kialakítani, amelyek az idõskorúak rehabilitációját segítik a magasabb fokú önellátás irányában. Az idõs emberek egészségi ellátással kapcsolatos biztonságérzetének javítására fokozatosan ki lehetne alakítani a „vészjelzõ” eszköz (karkötõ, lánc, „pánik gomb”) használatához szükséges infrastruktúrát, együttmûködve a házigondozó szolgálat fejlesztésével. Annak érdekében, hogy a beteg rehabilitációja ott történjen, ahol az számára a legmegfelelõbb, „otthonápolási/laikus gondozási lánc” kiépítését az ehhez szükséges képzés biztosításával tervezzük, amely késõbb kiszélesíthetõ lenne sétáltatás, otthoni foglalkoztatás rendszerének megszervezésével is. 2003/38. szám Feladatok Szükséges akciók Szociális és társadalmi téren Szociális téren elengedhetetlen az idõskorúak alapvetõ anyagi biztonságának megteremtése ahhoz, hogy emberi méltóságukat megõrizhessék és az elsõrendû célt, az élhetõ életet biztosíthassuk számukra. Társadalmi téren a már említett szemléletváltásra, valamint koordinált együttmûködésre van szükség, az iskolai neveléstõl kezdve a médián keresztül a nem kormányzati szervek közremûködésével szervezett programok segítségével. Ki kell alakítani az idõskorúakat elfogadó környezetet: azokat a közösségi formákat, amelyekben az idõsek más korosztályokkal együtt részt vehetnek a társadalmi életben (klubok, felvilágosító elõadások, sportfoglalkozások stb.), generációs programok biztosítása, gyermek-idõs kapcsolat lehetõségeinek bõvítése. A település szerinti, helyi szükségleteknek megfelelõ idõsgondozási terv kialakítása és az idõsek bevonása annak kidolgozásába. Növelni kell az idõsek otthonaiban a férõhelyek számát, bejáró és bentlakó idõsek számára egyaránt, a várólista megszüntetése érdekében, erõsíteni szükséges a házigondozást, otthonápolást annak érdekében, hogy az idõs ember ne marginalizálódjon. A halmozottan hátrányos helyzetû lakossági csoportok idõskori veszélyeztetettségének megszüntetése érdekében erõsíteni kell az alap- és szakellátásokat, valamint a komplex gondozási tervek elkészítését. Egyéb, általános téren Érdeklõdési körüknek és képességeiknek megfelelõen biztosítani kell az idõsek számára a tanulást (az írástudatlanok írás-oktatásától, vagy pl. a bankkártyahasználat ismertetésétõl kezdve a senior-egyetemig és a nyelvoktatásig). Az idõsek érdeklõdési körének, egészségi és mentális állapotának megfelelõen az önkéntes munkavégzés lehetõségének biztosítása, a rendszer kidolgozása. Az önkéntes munkavégzés hozzájárulhat az idõs ember hasznosságtudatának erõsítéséhez. Várható eredmények: A 65 év feletti lakosság várható élettartama nõ, életminõsége objektíven és szubjektíven kimutathatóan javul. Esélyegyenlõség az egészségért Cél: A társadalomból kirekesztett lakossági csoportok — romák, fogyatékosok, hajléktalanok — egészségi állapotának javítása. — A társadalomból kirekesztett lakossági csoportok (romák, fogyatékosok, hajléktalanok stb.) — a többségi társadalomhoz képest jelentõsen rosszabb — egészségi állapotát elõidézõ okok rövid távon történõ csökkentése és hosszú távon történõ megszüntetése. — A társadalomból kirekesztett lakossági csoportok, egészségügyi ellátórendszerhez, illetve ellátásokhoz, megelõzési programokhoz való egyenlõ, diszkriminációmentes hozzáférésének biztosítása. — Az egészségügyi ellátórendszer szakszemélyzetének elõítéletes, diszkriminációt elõidézõ beállítottságának, valamint a hátrányos megkülönböztetést elõidézõ egyéb okoknak megszüntetése. — A graduális, posztgraduális egészségügyi képzés kiegészítése a társadalomból kirekesztettek, elsõsorban roma népesség egészségi állapotára, szociális-gazdasági helyzetére, kulturális sajátosságaira vonatkozó ismeretekkel, a másságot, toleranciát erõsítõ tréningekkel. — A társadalomból kirekesztett lakossági csoportok szûrõ-gondozó ellátásának fejlesztése. Helyzetismertetés: Az Európai Unió irányadó elvei között elõkelõ helyet foglalnak el az esélyegyenlõség, illetve a kisebbségek védelme és tiszteletben tartása. Ezt a megállapítást az egészségügy területén is meghatározónak tartjuk, ugyanis a társadalomból kirekesztett lakossági csoportok, illetve a telepeken lakók hozzáférése az alapvetõ egészségügyi szolgáltatásokhoz (háziorvosi ellátás, sürgõsségi betegellátás, szûrõ-gondozó vizsgálatok) nehezített. Ennek lehetnek földrajzi, infrastrukturális, illetve aluliskolázottságból, ala- 2003/38. szám csony jövedelmi viszonyokból, fogyatékos állapotból, az ellátó rendszer részérõl tapasztalható diszkriminatív beállítottságokból fakadó okai. Ezek pontos feltárása, illetve a társadalomból kirekesztett lakossági csoportokat ellátó rendszer pontos feltérképezése elengedhetetlen a szükséges lépések megtervezéséhez. Az Esélyegyenlõség az egészségért alprogram a többi alprogrammal egyeztetve indíthatja el tevékenységeit Ezt szem elõtt tartva fordít különös figyelmet az Esélyegyenlõség alprogram a roma származású egyének, a fogyatékosok, a hajléktalanok egészségi állapotának javítására, az egészségügyi szakszemélyzet és a betegek kapcsolatának harmonikusabbá tételére. Az Esélyegyenlõség az egészségért alprogramban a romák nevesítése azért szükséges, mert velük szemben a legkülönbözõbb területeken megnyilvánuló diszkrimináció, mint romákat érinti õket (és nem mint hátrányos helyzetûeket), egyúttal e diszkrimináció hatása a hátrányos helyzetet növeli. Ma Magyarországon a szegények kb. 30%-a roma, ami azt jelenti, hogy a romák között nagyobb valószínûséggel fordulnak elõ szegények, mint a nem romák között. A szegénység azonban a romák esetében sokszor mélyebb, elhúzódóbb, generációk között öröklõdõ. A szegénység népegészségügyi következményei azonban egyformán sújtanak mindenkit: az egészségtelen lakásviszonyok, a nem megfelelõ mennyiségû és minõségû táplálkozás. A szegények nem tudják betartani az életmódra vonatkozó javaslatokat, a diétát, nem tudják megvenni a gyógyszert — mindezek miatt rosszabbak a gyógyulási esélyeik. Nem ismerjük pontosan a roma népesség és az egészségügyi ellátórendszer egyes intézménytípusai (háziorvosok, szakrendelõk stb.) közötti viszonyokat, nem ismerjük, hogy az egészségügyben dolgozók egészében milyen elõítéletességgel közelednek a romákhoz (és vice versa: a romák milyen elõítéleteket vagy félelmeket táplálnak az egészségügy vagy annak dolgozói iránt). Adatok alapján kimutatható viszont az orvos-roma beteg viszonyban jelentkezõ kommunikációs problémák hatása a betegségmagatartás megítélésére. Ennél lényegesen súlyosabb kérdés az, hogy a háziorvosok az adatok tükrében nem ismerik a roma népesség súlyosabb egészségügyi, illetve halálozási helyzetét, következésképp valószínûtlen, hogy az átlagosnál nagyobb figyelmet fordítanának roma betegeikre. A roma népesség magas morbiditási szintjét magyarázó szegénységi faktorok közül az aluliskolázottság, a munkanélküliség, illetve a deprivált lakó- és lakáskörülmények — sokszor együttes — hatása a legjelentõsebb. Különösen rossz a telepeken élõk egészségi állapota. A telepek közüzemi ellátottsága, illetve infrastruktúrája az egész ország területén rendkívül elmaradott. Elmondhatjuk, hogy a romák halmozottan hátrányos helyzetét okozó fenti tényezõk összefüggéseit, az eddigi kutatásoknak köszönhetõen pontosan ismerjük. A fogyatékkal élõk becsült létszáma 400 000—500 000 fõre tehetõ. Közöttük jelentõs számban vannak idõskorúak, a 60 évnél idõsebbek aránya 38% (ez kétszerese a népesség egészében képviselt aránynak). Körülbelül 32%-a fogyatékosoknak születése óta szenved fogyatékosságban. A legnagyobb arányt a testi fogyatékosok és mozgássérültek képviselik (40%), az értelmi fogyatékosok, vakok-gyengénlátok aránya 20—20%, egyéb fogyatékosságban (hallás, beszéd) szintén kb. 20%-uk szenved. Munkavállalási esélyeik általában rendkívül kedvezõtlenek és csak a fogyatékosok 1/6-a aktív gazdaságilag. Ma a fogyatékosok — különösek a súlyosan, halmozottan fogyatékosok — nehezen jutnak megfelelõ egészségügyi ellátáshoz, több ok miatt is: — nincsen kellõ számú olyan, megfelelõen képzett orvos, egészségügyi dolgozó, aki bánni tudna egy értelmi fogyatékos, halmozottan sérült gyerekkel, felnõttel, el tudná végezni a megfelelõ vizsgálatokat, kezeléseket; — az akadálymentesítés elmaradása miatt az orvosi rendelõk, kórházak gyakran megközelíthetetlenek; — a kórházak nem tolerálják a fokozott odafigyelést, felügyeletet igénylõ, másokat zavaró, nehezen kommunikáló betegeket. A családok magukra vannak hagyva a társadalom diszkriminációs törekvéseivel szemben, egyedül kell megküzdeniük az elõítéletekkel, a kirekesztéssel. Sokszor egyedülálló szülõ — többnyire az anya — neveli a fogyatékos gyermeket, ennek az összes lelki következményeivel: kiszorul a munkaerõpiacról, elszigetelõdik a környezetétõl, elhanyagolja az egészséges gyermekét. Magyarországon ma kb. 30 000 hajléktalan ember él, nagyrészt városokban. A hajléktalanság mára krónikussá vált, azaz a hajléktalanok nagy része 5—10 éve él az utcán, gyakorlatilag a társadalomból kiszorulva — ez az egészségügyi ellátórendszerhez való hozzáférésükre is vonatkozik: az egészségügy sehogy vagy csak nagy fenntartásokkal fogadja be a hajléktalan embereket. Ha be is fogadja, „utcaképesnek” nyilvánítva bocsátja el akkor, amikor már csak ápolásra lenne szüksége. Mára kialakult egy alacsonyabb színvonalú, párhuzamos, elkülönített ellátás a számukra. Ez azonban nem oldja meg a problémákat, nem biztosítja például a lábadozás idõszakában a szükséges ápolást, gondozást, a szükséges életmódra vonatkozó utasítások betartását. A hajléktalanság sok olyan egészségi problémával jár együtt, amelyek részben okok, részben következmények. Ilyen az alkoholizmus, a bõrfertõzések, a tuberkulózis. 2003/38. szám Megvalósítás stratégiai irányai: Feladatok Szükséges akciók Kutatások Az egészségügyi szolgáltatáshoz való hozzáférés esélyeit, az egészségügyi dolgozók (elsõsorban háziorvosok, védõnõk, szakorvosok) roma népességgel kapcsolatos attitûdjeit, a diszkrimináció okait és mechanizmusait feltáró kutatás. A telepeken, illetve telepszerû elrendezésben élõknek, a tartós bentlakást biztosító szociális intézetek lakóinak az egészségügyi ellátásba bevonását képzõ intézkedések, programok támogatása A stratégia célja, hogy az alapellátás és a szakorvosi ellátás helyére eljussanak a célcsoportok tagjai (közlekedési eszközök igénybevétele, közlekedési költségtámogatás stb). A projekt vonatkozhat a szûrõ-gondozó, akut beavatkozást igénylõ ellátásra, illetve az életminõséget javító ún. önálló életvitel központok programjaiban való részvételre (elsõsorban a mozgáskorlátozottak részére). A programot megvalósíthatják a már mûködõ területfejlesztési projektek, önkormányzatok (illetve az önkormányzatok alkalmazásában álló falugondnokok), civil szervezetek. Egészségügyi és szociális célú település rehabilitáció Telepeken, kistelepüléseken, romák által magas arányban lakott településrészeken komplex település-rehabilitáció, egészségügyi és infrastrukturális ellátottság biztosítása, környezeti veszélyforrások megszüntetése. A helyi kisebbségi önkormányzat és a települési önkormányzat együttmûködésében megvalósuló, az önkormányzati törvényben elõírt kötelezõ feladatok végrehajtása (pl. ivóvíz és csatorna ellátás, szemétszállítás stb.). További kiemelt cél a fogyatékos emberek akadálymentes közlekedésének bizosítása minden településen, a helyi önkormányzat fejlesztési programjainak szerves részeként. A roma gyerekek felülreprezentáltságának megszüntetése az enyhén értelmi fogyatékos tanulók nevelésére, oktatására létesített iskolákban A megyei Tanulási Képességet Vizsgáló Szakértõi és Rehabilitációs Bizottságok egységes gyakorlatának kialakítása, elsõsorban az egészségügyi kérdések tekintetében. A fogyatékosnak minõsített gyermekek valós állapotának felmérése, az egyes fogyatékossági kategóriába tartozók tényleges országos arányainak megállapítása, a roma gyerekek valós reprezentációjának hiteles mérése. Egységes standardok megállapítása, kérdõívek egységes értékelésének biztosítása. A sajátos tanulási igényekkel rendelkezõ gyermekek fejlesztési irányainak kidolgozása, és integrálása az oktatási struktúrába. Szûrõvizsgálatok A társadalomból kirekesztett lakossági csoportok, ezen belül a romákra, hajléktalanokra irányuló fokozottabb és/vagy nagyobb kiterjedtségû szûrõvizsgálatok rendszeres végrehajtása a következõ területeken: tbc, hepatitis, daganatos megbetegedések (külön tekintettel a nõgyógyászati daganatos megbetegedésekre), gyermekgyógyászati szûrõvizsgálatok (védõnõi szolgálatok és gyermekorvosok bevonásával). Mobil szûrõállomások igénybevétele. Közlekedési költségtámogatás rendszerének áttekintése. Mentálhigiénés támogató programok a fogyatékosokat nevelõ szülõknek Olyan akkreditált programok kidolgozása, amelyek segítik a fogyatékosokat nevelõ, gondozó hozzátartozókat vállalt feladatuk ellátásában, elszigeteltségük feloldásában. Gondozó vizsgálatok a társadalomból kirekesztett lakosok, illetve a tartós bentlakást biztosító szociális intézetek lakói számára A hajléktalanok és más leszakadó, nehezen elérhetõ rétegek (pl. államilag nevelt gyermekek ellátása magatartászavarok esetén) folyamatos gondozása, utókezelése elengedhetetlen. Ennek biztosítására egyrészt a hajléktalanok ellátásában részt vevõ szociális munkások, másrészt a gondozásban részt vevõ orvosok támogatására van szükség (a szükséges az OEP által támogatott formában). Ugyanezt a stratégiát kell követni a tartós bentlakást biztosító szociális intézetek lakói esetében, elsõsorban a pszichiátriai utógondozás területén, illetve a terhesgondozás ellátórendszerének fokozottabb aktivitását motiválandó a romák körében (különös tekintettel az anyák megbetegedéseire, illetve a szülés és perinatális korszak szorosabb ellenõrzése). 2003/38. szám Feladatok Szükséges akciók Preventív egészségfejlesztõ programok a társadalomból kirekesztett lakossági csoportok számára Egészségügyi, higiénés és megelõzést szolgáló oktatóprogramok megtervezése és bevezetése a társadalomból kirekesztett lakossági csoportok részére. A roma népesség egészségügyi önismeretének fejlesztése mellett bizalmukat is meg kell nyerni a szûrések, az egészségügyi beavatkozások iránt éppúgy, mint az orvosi szempontból indokolt együttmûködés iránt. Komplex családi és közösségi gondozási tervek elkészítése, a társadalomból kirekesztett lakossági csoportok és a családok körében, a családsegítõ, védõnõ, ápoló, háziorvos, szociális munkás, gyermekjóléti szolgálatok, kisebbségi önkormányzat, egyházak, civil és karitatív szervezetek együttmûködésével. Fiatal szakemberek közép- vagy felsõfokú képzése, akik vállalják, hogy a lakókörnyezetben szociális munkát végeznek, együttmûködve az alapellátásban dolgozó szakemberekkel. Képzési programok Az orvos és egyéb megfelelõ egészségügyi képzést folytató intézmények graduális és posztgraduális képzési rendjébe illeszthetõ multikulturális, elõítélet-mentességet (a nyílt társadalom értékrendjét), valamint az anti-diszkriminációs gyakorlat megerõsítését szolgáló programok kidolgozása és bevezetése. Háziorvosok és betegjogi képviselõk képzése az elõítélet-mentesség, társadalmi izoláció, romák sajátos problémái területén. Várható eredmények: — A társadalomból kirekesztett lakossági csoportokban a ténylegesen megbetegedettek hatékony kiszûrése és rehabilitálása (3 éven belül). — A deprivált lakó- és lakáskörülmények, valamint tartósan deprivált szociális körülmények között élõk, egészségügyi és gondozó ellátásban való részvételi arányának emelkedése (2 éven belül). — A társadalomból kirekesztett lakossági csoportok esélyeinek növekedése az egyenlõ, diszkriminációmentes egészségügyi szolgáltatásokhoz való hozzáféréshez (3 éven belül). — A társadalomból kirekesztett lakossági csoportok egészségmagatartásának javulása (5 éven belül). — A fogyatékkal élõk akadálymentes közlekedési lehetõségeinek javulása (5 éven belül). — A társadalomból kirekesztett lakosok, illetve a tartós bentlakást biztosító szociális intézetek lakói számára gondozói vizsgálatok minõsége számottevõen javul (3 éven belül). — A társadalomból kirekesztett lakossági csoportok morbiditási és mortalitási mutatóinak javulása (10 éven belül). — A más fogyatékos kategóriában indokolatlanul diagnosztizáltak abszolút, valamint körükben a romák relatív arányának csökkenése (3 éven belül). Egészségfejlesztés a mindennapi élet színterein Cél: A mindennapi élet színterein, a településeken, az oktatási intézményekben, a munkahelyen, valamint az egészségügy intézményeiben megvalósuljon az egészséget támogató politikai gyakorlat, hatékonyan érvényesüljenek az egészségfejlesztés, betegségmegelõzés módszerei. — Az egészségfejlesztési terv a településfejlesztési, kistérség-fejlesztési terv szerves része legyen. — A magyarországi iskolarendszer a tanulók egészségvédelme mellett a pedagógusok, valamint a tanulók családtagjainak egészségvédelmét és egészségfejlesztését is segítse. — A magyarországi munkahelyek a kötelezõ munkaegészségügyi intézkedéseken túlmenõen dolgozóik egészségfejlesztésére is helyezzenek kiemelkedõ hangsúlyt. — Az egészségügyi ellátórendszer gyógyító tevékenysége mellett megelõzõ és egészségfejlesztési munkát is végezzen. A kórház legyen egészséges munkahely. — Az államigazgatási, egészségügyi felsõfokú képzésben és a pedagógusképzésben, beleértve az óvodai és iskolai pedagógusok képzésének teljes vertikumát, oktassák az egészséges életmódra nevelés és egészségmegõrzés ismeretanyagát. 2003/38. szám Helyzetismertetés: A mindennapi élet színtereiben való gondolkodást az Egészségügyi Világszervezet több mint tizenöt évvel ezelõtt javasolta elõször. Magyarországon is tizenöt évre tekint vissza a színterekben való gondolkodás. Elsõként az Egészségesebb Városok Mozgalom indult el, majd késõbb az Egészségesebb Falvakért, az Egészségesebb Iskolákért, Egészségesebb Munkahelyekért és Egészségesebb Kórházakért Mozgalmak. Az egyes színterek tevékenysége nem volt koordinált és hiányzott az országos szintû népegészségügyi koncepció, valamint bizonytalan volt a finanszírozás. Magyarországon jelenleg 20 város tagja az Egészségesebb Városok Mozgalmának és több mint 200 kistelepülés rendelkezik egészségtervvel. Az Egészségesebb Óvodák Hálózatban a 3522 óvodának csak egy része vesz részt, ugyanígy az országban lévõ 3423 általános iskola és közel 2000 középfokú oktatási intézmény közül kevés tagja az Egészséges Iskolák Nemzeti Hálózatának. A korábbiakban elsõsorban a tanulók egészségnevelése volt a cél, különbözõ tantárgyfejlesztések történtek. A tantárgyfejlesztés folytatása mellett kiemelkedõen fontos az egészséggel kapcsolatos készségek javítása, de nem csak a tanulók, hanem szüleik és a pedagógusok körében is. A pedagógus és az orvos a helyi társadalomnak két olyan véleményformálója, akinek saját egészsége — egészségmagatartása — az egész közösség számára minta. A szülõkre, családokra kiterjedõ egészségfejlesztési modellek az esélyegyenlõség irányába történõ elõrelépés alapkövei. Az Egészségesebb Munkahelyekért Egyesületnek 42 tagja van. A munkahelyi egészségvédelem szempontjából kiemelkedõen fontosak azok a munkahelyek, ahol a munkavállaló maga is magatartásmintául szolgál, mint pl. az ÁNTSZ, avagy az önkormányzatok és intézményrendszerük (óvoda, iskola, maga az önkormányzat, kórház). Az Egészségmegõrzõ Kórházakért Egyesületnek 16 tagja van. A kórházi betegek családtagjai, valamint a kórházi dolgozók egészségfejlesztése nem szerepelt az eddigi célkitûzések között. A mindennapi élet színterei között természetesen más fontos helyszínek is vannak, mint pl. a közlekedési eszközök, bevásárlóközpontok, szórakozóhelyek, vagy pl. a játszóterek, vagy a társadalom legkisebb egysége, a család. Az alprogram elsõdlegesen stratégia-alkotásra törekszik és nem rövid lejáratú akciók szervezésére. Megvalósítás stratégiai irányai: Feladatok Szükséges akciók Egészségesebb Városok Mozgalom kiterjesztése Regionális képzés és együttmûködés annak érdekében, hogy valamennyi magyar város fejlesztési tervében az egészségfejlesztés is megfelelõ súllyal szerepeljen. A települések egészségfejlesztési koncepciójának kialakításába vonják be a civilszférát és az üzleti szférát. A települési egészségtervek terjedjenek ki a településen lévõ legfontosabb intézményekre. A Népegészségügyi Program életmód és betegségmegelõzési programjai hatékonyan jelenjenek meg. Egészségesebb Falvak A községek fejlesztési tervének legyen része az egészségterv. A kistérségek lehetõség szerint egyeztetett egészségterv birtokában végezzék fejlesztési tevékenységüket. A Népegészségügyi Program életmód és betegségmegelõzési programjai hatékonyan jelenjenek meg. Egészséges „Nevelési-oktatási Intézmények” Az oktatási intézmények tulajdonosai, üzemeltetõi tegyék lehetõvé, hogy az oktatási intézmények tantervében megfelelõ súllyal jelenjen meg az egészségfejlesztés. Az oktatási intézmények tegyék lehetõvé falaikon belül az egészséges életmód gyakorlását (közétkeztetés, mindennapi testedzés, stresszmentes környezet stb.). Az egészséges munkahely feltételrendszerét ki kell alakítani. A hátrányos helyzetû tanulók családtagjai számára is biztosítsanak az oktatási intézmények lehetõséget az egészséges életmód elemeinek az elsajátítására. A pedagógusok számára az iskola váljon egészséges munkahellyé. Egészséges Munkahelyekért A mozgalom szélesedjen ki. Elsõsorban kormányzati, önkormányzati munkáltatók jelenjenek meg az egészséges munkahelyek körében. Munkahelyi önkéntes kölcsönös egészségpénztárak kiemelt partnerként jelenjenek meg a munkahelyi egészségfejlesztésben. 2003/38. szám Feladatok Szükséges akciók Egészségmegõrzõ Kórházak és Gyógyszertárak A gyógyító munka mellett kapjon nagyobb figyelmet a megelõzés. Legyen meg az ehhez szükséges infrastruktúra és finanszírozás. Az gészségmegõrzésbe a betegek családtagjait is vonják be. A kórház legyen egészséges munkahely. A gyógyszertárakban és a gyógyszerészi munkában kapjon nagyobb szerepet a megelõzési szemlélet. Felsõfokú képzés Az államigazgatásban dolgozók számára 2004-re készüljön el az egészséget támogató politikai gyakorlatról szóló jegyzet. A pedagógusképzés teljes vertikumában oktassák az egészséges életmódra nevelés és egészségmegõrzés elméletét és gyakorlatát. Az egészségügyi dolgozó képzésbe kerüljenek bele a népegészségügyi megközelítés elemei és gyakorlata. Várható eredmények: — Az egészség és az egészségfejlesztés szempontjai a mindennapi élet részévé válnak; javul az egészség tudat és a tudatos választás képessége a lakosság körében. — Az egészségfejlesztési programok hatékonysága nõ. — Az esélyegyenlõség elve a mindennapi élet színterein az egészség, az egészségfejlesztés tekintetében is érvényesül. — Az egészségi állapot javul, az egészségi állapotban meglévõ társadalmi demográfiai szempontok szerinti egyenlõtlenségek mérséklõdnek. AZ EGÉSZSÉGES ÉLETMÓD PROGRAMJAI, AZ EMBERI EGÉSZSÉG KOCKÁZATI TÉNYEZÕINEK CSÖKKENTÉSE A dohányzás visszaszorítása Cél: Cigarettafogyasztás évi 8%-kal való csökkentése 2005-ig, illetve a rendszeres dohányosok prevalenciájának 6%-kal (férfiaknál 35% körülire) való csökkentése 2010-ig. — Annak az idõnek 20%-kal való csökkentése, amit egy fõ passzív dohányzással „tölt”, illetve a passzív dohányzás ártalmainak csökkentése a dohányzás további térbeli korlátozásával, illetve a jelenlegi szabályok szigorú ellenõrzésével. — A sohasem dohányzott lakosság számarányának növelése a gyermekek és fiatalok dohányzásra való rászokásának csökkentésével. — A dohánytermékek fogyasztásának csökkentését célzó törvényi és egyéb szabályok betartatása, szigorítása az Európai Unió és az EVSZ javaslatainak mielõbbi átvétele. — A dohányzás és a dohányipar társadalmi elfogadottságának csökkentése, olyan társadalmi környezet kialakításával, melyben a nemdohányzó életmód a társadalmi norma. Helyzetismertetés: Az OLEF (Országos Lakossági Egészség Felmérés) 2000 kutatási jelentése szerint a 18 év feletti magyar férfiak 40,7%-a, a nõk 26,3%-a dohányzik (rendszeresen vagy alkalomszerûen). Az egy lakosra esõ cigarettafogyasztás éves szinten 1999-ben 2400 szál/fõ volt, míg az Európai Unió országaiban átlagosan 1600 szál/fõ. A Fact Intézet 1999-es felmérése szerint a magyar lakosság 65%-a ki van téve a passzív dohányzás ártalmainak, átlagosan napi 270 percet töltve olyan légtérben, ahol mások dohányfüstjét szívja. A KSH 2002 elején közzétett adatai szerint Magyarországon ma évente 28 ezer ember halála írható egyedül a dohányzás rovására. Ez körülbelül kétszer több mint ahányan alkoholizmus, kábítószer-fogyasztás, baleset, erõszakos halál, öngyilkosság és AIDS miatt összesen meghalnak. A magyar férfiak tüdõrák-halandósága a világon a legmagasabb. Az elmúlt másfél évtizedben a férfiak körében a dohányzás elõfordulása alig változott, viszont 1986 és 1999 között a nõi dohányzás elõfordulása 30%-kal nõtt, míg a gyerekek egyre fiatalabb korban szívják el elsõ cigarettájukat, és átlagosan 17,9 éves korban válnak rendszeres dohányossá. A CDC 1999-es budapesti adatai szerint a középiskolát elhagyó diákok majdnem fele (46%) rendszeresen dohányzik, a lányoknál a rendszeres dohányzás prevalenciája kicsivel magasabb, mint a fiúknál. 2003/38. szám Megvalósítás stratégiai irányai: Feladatok Szükséges akciók Kommunikáció A lakosság felé történõ kommunikációnak része kell legyen egy folyamatos lakossági médiatevékenység, amelyet szórólapok, honlap és zöldszám tehet a jövõben hatékonnyá. Szükség van a szakemberek közötti kommunikáció mélyítésére, további képzésükre és továbbképzésükre a hatékony dohányzásellenes intézkedések megismertetésére. A kommunikáció stratégiája ki kell terjedjen a döntéshozókra is, különös tekintettel a szociális és egészségügyi, gazdasági, pénzügyi és mezõgazdasági bizottságokra. Közösségi programok Helyi, közösségi (színtérorientált/korspecifikus) programok támogatása, különös figyelemmel a munkahelyi programokra/munkahelyi dohányzásellenes politikákra, beleértve a kórházi átfogó dohányzásellenes programok tesztelését és bevezetését (füstmentes kórház, munkatársak segítése a leszokásban, tanácsadás a dohányos betegeknek). Az iskolákban átfogó dohányzásellenes politikák kidolgozására (tananyag alkalmazása, tanár-tréning, szülõk bevonása, leszokás elõsegítése) kell hangsúlyt fektetni, melyet kortársoktatókat alkalmazó módszerek, diákok által tervezett, kivitelezett, szülõket is bevonó programok, a terhes nõk és kismamák dohányzásának csökkentését célzó intézkedések, roma és hátrányos helyzetû fiatalokat megcélzó programok egészítenek ki. A dohányzásról leszokást elõ kell segíteni a leszokást segítõ hálózat erõsítésével (mûködésének áttekintése, reformja, marketingjének javítása, kiterjesztése az alapellátás orvosai és a fogorvosok felé). Kutatás Részletes kutatási terv elkészítése szükséges, mely kiterjed többek között hazai és más országokbeli akciók elemzésére, prevalencia vizsgálatokra, a területen dolgozó kulcsszereplõk és dohányzásellenes tevékenységek elemzésére, dohányipari dokumentumok kutatására és azok hozzáférhetõvé tételére a nagyközönség számára, a közpénzbõl finanszírozott közösségi programok nyomon követésére, értékelésére és eredményeik közzétételére, a dohányzással kapcsolatos törvények és egyéb szabályok betartásának nyomon követésére, a dohányzásról leszokást segítõ módszerek hozzáférhetõbbé tételének kutatására, a dohányzás témakörének a tananyagokban való jelenlétére és fejlesztésére, illetve irányelvek kidolgozására az állami intézmények dohányiparral való együttmûködésének szabályozására. Egészségpolitikai célok A dohánytermékek árának rendszeres, az inflációt meghaladó mértékû emelése és a termékdíj bevezetése a dohányzás elleni küzdelem biztos finanszírozásának eszközeként, a dohányipari reklám és szponzorációs tevékenység további visszaszorítása. A nem dohányzók védelmérõl szóló törvény betartásának fokozott ellenõrzése (ÁNTSZ feladat). Új címkézési szabály, a dohánytermékek kátrány és nikotintartalom csökkentése az EU szabályozásának mielõbbi részvételével, aktív részvétel a Dohányzásellenes keretegyezmény kidolgozási folyamatában és annak mielõbbi hazai bevezetése. Várható eredmények: A dohányzás visszaszorítását célzó akcióprogram, különös tekintettel a dohányzásról leszokás támogatására, a születéskor várható élettartam növelését már 10 éves távlatban is elõ fogja segíteni. Egy jól szervezett dohányzásellenes kampány a dohányzásról leszokottak számát jelentõsen növeli, elõsegítve a dohányzással összefüggõ heveny és idült betegségek elõfordulásának csökkenését. 10 év alatt szintén jelentõs eredmények érhetõk el a dohányipari termékek forgalmának, a fiatalok dohányzásra való rászokásának és a passzív dohányzásnak kitett lakosság számának csökkenése terén. 2003/38. szám Az alkohol és drogmegelõzés Cél: Az alkohol- és drogfogyasztás és az általuk okozott egészségi és szociális károk visszaszorítása és megelõzése. — A fejenkénti alkoholfogyasztás 2008-ig számottevõ, 2012-ig lényeges csökkentése. — Az alkohol okozta pszichoszociális problémák (elsõsorban a családra és a benne felnövõ gyerekekre gyakorolt káros hatások, illetve az alkohollal összefüggõ balesetek) jelentõs mértékû, mérhetõ csökkentése. — Az ifjúsági alkoholfogyasztás elõfordulási gyakoriságának és mennyiségének jelentõs csökkenése. Az alkohol gyermekkori és ifjúsági kipróbálásnak lényeges csökkenése és koreltolódása a felnõttkorhoz közeli életszakaszok felé. — A tiltott drogok fogyasztásának csökkentése. — A drogfüggõk számának szinten tartása 2008-ig, illetve csökkentése 2012-ig. Helyzetismertetés: A fejenkénti alkoholfogyasztás mennyisége jelenleg tartósan magas, mértéke növekvõ tendenciát mutat. Magas továbbá az alkohol okozta, illetve alkohollal kapcsolatos halandóság és a megbetegedések aránya (különösen a májbetegségek vonatkozásában). Az alkohollal kapcsolatos rejtett problémák (tiltott termelés, egészségre káros, rossz minõségû termékek, csempészet stb.) valószínûsíthetõen gyakoriak és magas az alkohollal összefüggõ balesetek aránya. Kiemelt az alkohol szerepe a kriminológiai jelenségekben. Gyakoriak az alkohol okozta súlyos ártalmak a családban (gyermekre irányuló károsítások, válás, családi dezorganizáció stb.). Mindezek mellett az alkoholnak központi szerepe van a hajléktalanná válásban, illetve a hajléktalanok egészségi ártalmaiban. Magas az alkoholfogyasztás elõfordulása a fiatalok között, továbbá jellemzõ az alkoholkipróbálás korai megjelenése. A drogfüggõk — különösen az opiátoktól függõk — száma és halálozása növekvõ tendenciát mutat. Az amfetamin készítmények fogyasztása és az ezzel kapcsolatos szövõdmények jelentkezése növekszik. Növekszik az ifjúsági droghasználat gyakorisága, jellemzõ a kipróbálás korai megjelenése. Gyakori a politoxikománia, különbözõ függést okozó szerek rendszeres, együttes használata. Jellemzõ a kezelésbevétel és a rehabilitáció infrastrukturális fejletlensége, csekély hatékonysága. Fejletlen és alacsony hatékonyságú az ártalomcsökkentés. Viszonylagos fejletlen és csekély hatásfokú a kínálatcsökkentés. Megvalósítás stratégiai irányai: Irányok Feladatok Prevenció fejlesztése Gyermekkori, illetve iskolai (elsõdleges és másodlagos) megelõzés fejlesztése. „Minimális intervenciós programok” mûködtetése az alapellátásban. Alkoholisták gyermekeinek védelmére irányuló programok mûködtetése. Figyelmet kell fordítani a szektákra, az antiszociális értékeket képviselõ, radikális referenciacsoportokra és mozgalmakra, különös tekintettel a fiatalkori csoportok (pl. sporteseményeken botránykeltõ viselkedést mutató csoportok) tevékenységére, számolva ezek alkohol- és drogérintettségével is. Az alprogram akciói a Nemzeti Drogstratégia keretében kerülnek megvalósításra és annak erõsítésére törekszenek , különös tekintettel a KEF-ek fejlesztésére, az iskolai drogkoordinátor hálózatra. Orvosok és egészségügyi dolgozók, illetve társadalmi aktivisták képzése (különös tekintettel a felismerés, a motiválás és a hatékony segítõ, illetve terápiás viselkedésbefolyásolás technikáit illetõen). Klinikai pszichológusok (egészségpszichológusok) bevonása a megelõzésbe és az ellátásba, azok speciális továbbképzése. 2003/38. szám Irányok Feladatok Kezelõhelyek fejlesztése A kezelés és a rehabilitáció korszerû intézményeinek kialakítása, hatékony mûködtetése, javuló elérhetõsége és növekvõ igénybevétele (különösen a korai kezelésbe vétel elveinek megfelelõen). Munkahelyi bázisú korai kezelésbe vétel. A pszichiátriai együttes elõfordulásának korai kiszûrése és hatékony kezelésbevétele, különös tekintettel a fiatal problematikus ivókra. A kezelésbe vétel (detoxikációs, gyógyszeres, pszicho- és szocioterápiás) módszereinek széles kínálata, hatékonysági minõségbiztosítása, infrastrukturális és finanszírozási optimalizációja, különös tekintettel az ambuláns lehetõségekre. A Nemzeti Drogstratégia erõsítése, különös tekintettel a droggal kapcsolatos tanácsadás és terápia alacsonyküszöbû szolgáltatásainak hálózatára, a drogproblémák egészségügyi ellátásának hatékonysági, illetve minõségi fejlesztésére. Civil szervezetek és önsegítõ struktúrák fokozott — szervezett és módszeres — együttmûködése a kezelés és a rehabilitáció intézményeivel és szervezeteivel. Társadalom érzékenyítése Civil szervezetek és önsegítés fejlesztése, lehetõségek bõvítése. Ifjúsági megelõzõ és ártalomcsökkentõ programok fejlesztése (egyház, szabadidõprogramok, életszínterek — pl. plazák, munkahelyek stb.). Médiamunka—médiastratégia a társadalmi szemléletformálás érdekében. Az alkohol- és drogvisszaszorítást segítõ kulturális és társadalmi mozgások, mozgalmak, folyamatok támogatása (pl. közösségi józanság), fejlesztõ lélektani — különösen csoportos, közösségi — módszerek kultuszai, egészséges identitásfejlesztés (pozitív értéktartalmú hagyományok, közösségi felelõsség stb.). Monitorozás fejlesztése Statisztikai adatszolgáltatás és tudományos kutatás korszerû intézményes feltételeinek megteremtése, epidemiológiai felmérések rendszeres, évenkénti végzése. Epidemiológiai és társadalomtudományi kutatások (pl. a droggal, az alkohollal kapcsolatos kutatómûhelyek, illetve vállalkozó társadalomtudományi intézetek segítségével). Várható eredmények: A program nyomán az alkohol- és a drogokozta károk mérséklõdnek, mert: — a mértéktelenül, problematikus módon, illetve egészségkárosítóan ivók száma csökken, 2012-ig az alkoholisták becsült száma 500 000 alá kerül; — az alkoholokozta megbetegedések prevalenciája 2008-ig 10%-kal, incidenciája 15%-kal csökken, 2012-re a csökkenés 20%, illetve 25%; — az alkoholos májbetegség miatt elhaltak száma 2008-ig 10%-kal, 2012-ig 25%-kal csökken; — a tiltott drogok kínálata a 2002-es szintet nem lépi túl, esetleg csökken; — a drogfüggõk száma 2008-ban nem lépi túl a 2002-es szintet, esetleg csökken. Egészséges táplálkozás és élelmiszerbiztonság Cél: A táplálkozással összefüggõ betegségek gyakoriságának csökkentése és a lakosság egészségi állapotának javítása egészséges táplálkozással. — Az egészséges táplálkozás ismereteinek elterjesztése a szakemberek és a teljes lakosság körében. — Az egészséges táplálkozás megvalósításához szükséges megfelelõ mennyiségû és minõségû élelmi anyag elõállítás (agráripar) és élelmiszertermelés (élelmiszeripar) a fenntartható mezõgazdaság és állattenyésztés, valamint környezet megóvási politikával. — Az egészséges táplálkozás irányelveinek érvényesítése a közétkeztetésben. 2003/38. szám — A család táplálkozásbiztonságnak megteremtése — minden gyermek számára mindig elérhetõ legyen elegendõ mennyiségû és megfelelõ minõségû táplálék az iskolai étkeztetési rendszer kiterjesztésével. — Az élelmiszerbiztonság fokozása, élelmiszerek által közvetített megbetegedések visszaszorítása, felkészülés az új kihívásokra. Helyzetismertetés: A világ számos országában, így Magyarországon is a táplálkozással és életmóddal összefüggõ betegségeknek jelentõs szerepe van a lakosság egészségi állapotának, valamint az ebbõl következõ halálozásnak az alakulásában. Magyarországon az összes halálozás fele keringési, negyede daganatos betegségekbõl származik. A magyar férfilakosság kétharmada, a nõk fele túlsúlyos, illetve elhízott, ehhez a táplálkozással összefüggõ betegséghez két-háromszor gyakrabban társul a hipertónia, a 2. típusú cukorbetegség, a zsíranyagcsere-zavara. A táplálkozással összefüggõ betegségek jelentõs része megelõzhetõ egészséges táplálkozással. Egy Európa Bizottság számára készült jelentés szerint Európában a 65 évesnél fiatalabbak szív-érrendszeri halálozásának több mint harmada a táplálkozással van összefüggésben, feltehetõen az egészséges táplálkozás ugyanilyen arányban csökkentené a keringési betegségek kockázatát. Európában a daganatos betegségek 30—40%-a lenne megelõzhetõ egészséges táplálkozással. Egészséges táplálkozással csökkenthetõ az elhízás, csontritkulás, fogszuvasodás és a dentális erózió elõfordulásának a kockázata is. Az egészséges táplálkozással megnövelhetõ a betegségmentesen töltött évek száma, megelõzhetõ a már említett betegségek egy része, és a belõlük származó, az egyénre és a társadalomra nehezedõ teher jelentõsen csökkenthetõ. Alátámasztja mindezt, hogy az egészséges táplálkozással jellemezhetõ mediterrán országokban a szív- és érrendszeri, valamint a daganatos betegségekbõl származó halálozás fele-harmada a többi európai országban tapasztalható halálozásnak. Ugyancsak az egészséges táplálkozás fontosságát mutatja, hogy a kockázati tényezõk fokozatos elhagyásával járó egészséges táplálkozás Finnországban 30 év alatt a 35—64 éves férfiak szív-érrendszeri halálozásának 65%-os csökkenéséhez vezetett. Ezek a példák azt igazolják, hogy valóban minden országban ki kell dolgozni és be kell vezetni az élelmezés- és táplálkozáspolitikát, amint azt a EVSZ szorgalmazza. Az élelmezés- és táplálkozáspolitika elemeibõl épül fel az egészséges táplálkozás alprogram. Ismert az említett betegségek, kóros állapotok kockázati tényezõinek jelenléte a magyar lakosság táplálkozásában — túlzott energia-, zsír-, állati zsír-, koleszterin-, hozzáadott cukor és só-, valamint elégtelen élelmi rostbevitel, elégtelen zöldség-fõzelék- és gyümölcs-, továbbá teljes õrlésû gabonafogyasztás és ismertek a megelõzõ, egészséges táplálkozás elvei és gyakorlata. A következõ feladat: az ismeretek elterjesztése és megvalósítása az élelmezésben, csoportos étkeztetésben. Megvalósítás stratégiai irányai: Irányok Feladatok Oktatás fejlesztés „Az egészséges táplálkozás a családban kezdõdik” — védõnõk és anyák oktatása a 6 hónapos korig tartó kizárólagos szoptatás szükségességérõl és a megfelelõ elválasztásról. Az egészséges táplálkozás alapelveinek oktatása az óvodás kortól a felsõfokú képzés végéig, kiemelten a serdülõk körében és a gyermeket váró anyák számára. Az egészséges táplálkozás ismereteinek folyamatos oktatása a lakossági körében — lakóhelyi, munkahelyi és más kis közösségek révén: falvakban, községekben, városi kerületekben, elsõsorban az ÁNTSZ munkatársak, védõnõk, dietetikusok, tanárok, orvosok, gyógyszerészek, élelmezésvezetõk közremûködésével. Be kell vonni az egészséges táplálkozás ismereteinek elterjesztésébe az egyházakat, civil szervezeteket, önkormányzatok aktivistáit, szociális munkásokat, a Magyar Vöröskeresztet mindehhez szükség van megfelelõ kiadványokra, médiatámogatásra és az ÁNTSZ koordináló tevékenységére. Közétkeztetés fejlesztése Az egészséges táplálkozás alapelveinek bevezetése az étlaptervezésbe (kevesebb zsír-, állati zsír-, koleszterin-, sótartalom; bõséges zöldség- és fõzelékfelhasználás). Minden csoportos étkeztetésben legyen minden nap ún. „zöld” választék (az elõbbiek szellemében). 2003/38. szám Irányok Feladatok Nemzeti Táplálkozás-politika A megváltozó feltételrendszer figyelembevételével (EU csatlakozás) a nemzeti prioritások megjelölése és a táplálkozáspolitika eszköztárának tudatos felhasználása a nemzeti célok elérése érdekében ágazatközi együttmûködés keretei között. Átfogó élelmiszerbiztonsági program elkészítése és bevezetése (az egészségügy koordinációjában). Élelmiszerek fejlesztése/címkézés Az egészséges táplálkozást megkönnyítõ, kedvezõbb összetételû (kisebb zsír-, állati zsír-, koleszterin-, só-, hozzáadott cukor-, nagyobb élelmi rosttartalmú) élelmiszerek fokozott választéka, kutatás- és termékfejlesztés az FM-mel együttmûködésben. Az egészséges táplálkozáshoz szükséges információkat tartalmazó címkézés bevezetése. A választást megkönnyítõ logo bevezetése, ezen élelmiszerek reklámozásának támogatása. Monitorozás fejlesztése Rendszeres, évenkénti elemzés (eredmények, kudarcok, tennivaló). Élelmiszervásárlási (makro- és mikro-) statisztikákban nyomon követhetõ legyen az egészséges táplálkozásban fontos változatok iránti kereslet (teljes õrlésû gabonafélék, kisebb zsírtartalmú tej és tejtermékek stb.). Elengedhetetlen a lakosság reprezentatív mintájának táplálkozási, tápláltsági vizsgálata. Ebbõl a vizsgálatból származó adatok szolgálnak összehasonlítási alapul az 5—10 év alatt elért eredmények értékeléséhez, legkésõbb 2003-ban el kell végezni a táplálkozási vizsgálatot. Emellett kiemelten fontos a fokozottan veszélyeztetettek vizsgálata, például a cigány lakosság táplálkozásáról még soha nem készült Magyarországon reprezentatív felmérés. Ugyanígy elkerülhetetlen az egyedül élõk, az idõsek, gyermekek (1—3 évesek, serdülõk), valamint a hajléktalanok táplálkozási vizsgálata. Kívánatos az egészséges táplálkozás elterjesztésében közremûködõ civil szervezetek aktivitásának az alprogram által történõ összehangolása. Élelmiszerbiztonsággal kapcsolatos adatgyûjtés és szolgáltatási rendszerek felülvizsgálata, egységesítése, korszerûsítése. Várható eredmények: Az alprogram sikeres végrehajtása kapcsán a alábbi eredmények várhatóak: — a táplálkozásban a zsírokból származó energia aránya a jelenlegi 38%-ról 33—35%-ra csökken; — a telített zsírok energiaaránya a jelenlegi 15—16%- ról 10—12%-ra csökken; — a hozzáadott cukorfogyasztás csökken; — a zöldség-fõzelékfélék és gyümölcsök fogyasztása a jelenlegi 300 g/nap mennyiségrõl (Családi Költségvetés, 2000) 400—450 g-ra nõ; — a naponta zöldség-fõzelékfélét, gyümölcsöt fogyasztók aránya a jelenleginek másfélszeresére, ezekbõl a táplálékokból naponta háromszor fogyasztók aránya a jelenlegi kétszeresére nõ; — a teljes õrlésû gabonafélék fogyasztása a jelenlegi másfélszeresére nõ; — a kis zsírtartalmú tej és tejtermékek fogyasztása 10%-kal nõ; — a táplálkozással összefüggõ betegségek okozta halálozás csökken, illetve nem növekszik; — a 18 éven felüli lakosságban a túlsúly-elhízás gyakorisága a jelenlegi szinten marad; — a 2. típusú cukorbetegség gyakorisága a jelenlegi szinten marad; — a táplálkozással összefüggõ súlyos betegségek okozta halálozás (keringési, daganatos) 5%-os csökkenése várható; — a megelõzõ tevékenységek hatására a lakosság átlagos szérum koleszterin szintje a nemzetközi adatok alapján 7—10%-os csökkenést érhet el; — a fél éves korig kizárólag szoptatással táplált csecsemõk aránya 10—15%-kal nõ a jelenlegihez képest; — 10 éven belül a magánháztartásokban az étel- és gombamérgezési események száma 30%-kal csökken; a gyermekétkeztetésben a tömeges ételfertõzések száma 30%-kal csökken; megjelenik az iskolákban az élelmiszerbiztonsági alapelvek oktatása; megerõsödik a hatósági élelmiszerbiztonsági felügyelet intézmény rendszere; a HACCP elõírásai érvényesülnek; — a tápanyaghiányos táplálkozás és táplálkozási hiánybetegségek elõfordulása csökken; — egységes szerkezetû nemzeti táplálkozás politika jön létre az adott feltételrendszer keretein belül. 2003/38. szám Aktív testmozgás elterjesztése Cél: A lakosság mind szélesebb körében kialakuljon a mozgásgazdag életmód, a testedzés szerves szükségletté váljon, a sportolás közösségi és társadalmi programként általánosan elfogadott legyen. — Minimum 15%-kal növelni az egész népesség körében azok számát, akik élettani szempontból kellõ gyakorisággal, idõtartamban és intenzitással sportolnak. — Minimum 25%-kal növelni azon lakosok arányát, akiknek a testedzés a kellõ élettani hatást ugyan nem éri el, de mégis testmozgásban gazdagabb az életmódjuk, mint jelenleg. — Magas szintû tárcaközi együttmûködés megvalósítása az egészség és annak szerves része, az egészségsport témakörben. — A közoktatásban a mindennapos testmozgás, testedzés és a rendszeres iskolai sporttevékenység feltételeinek biztosítása a közoktatásról szóló 1993. évi LXXIX. törvénynek megfelelõen. — A nappali rendszerû iskolai oktatásban valamennyi iskolatípus nevelési-oktatási programjába minden tanuló számára épüljön be a testnevelés mindennapos elméleti és gyakorlati oktatása. — Folyamatos és széles körû tájékoztatás a médiában a rendszeres testedzés, sportolás fontosságáról, elõnyeirõl, elérhetõségérõl. — A szabadidõsport bármely korosztály és valamennyi társadalmi réteg számára legyen elérhetõ az országosan megfelelõ számú és minõségû sportlétesítményekben. Helyzetismertetés: Az egészségi állapotot meghatározó fõbb életvezetési stratégiák központi elemei: az egészséges táplálkozás, a rendszeres testmozgás, a káros szenvedélyektõl való mentesség, a kellõ és megfelelõ minõségû pihenés. A rendszeres testmozgás, testedzés, sportolás élettani és pszichológiai fontosságát mindenki ismeri és elismeri. A mozgásszegény életmód egészségi kárát nemcsak tudja, hanem elõbb-utóbb majdnem minden ember érzi is. Mégis a népesség szabadidõs fizikai aktivitása átlagosan alig haladja meg a napi tíz percet. A felnõttek nem egészen ötödrésze sportol kisebb-nagyobb rendszerességgel. Természetesen, aki rendszeresen edz, mozog az a fizikai és szellemi teljesítmény növekedésével egyformán ismerkedik. A TÁRKI felmérése (1998.) szerint: „A tudatos testmozgás még nem terjedt el a lakosság körében. A legkevesebben az aktív keresõk közül mozognak. Tíz felnõtt dolgozó ember közül hat sem hétköznap, sem hétvégén nem mozog — nem sétál, kirándul vagy sportol. Egyértelmû lineáris összefüggés van az iskolai végzettség és a tudatosan végzett sportolás között. Az adatok szerint a kisvállalkozók és mezõgazdasági munkások zsákmányolják ki a szervezetüket az átlagosnál nagyobb mértékben, s ebbõl a szempontból még nagyobb a veszélyeztetettségük a férfiaknak.” Az aktív testmozgásban gazdag életmód még a védelmi szféra gyakorlatában sem tölti be fontos és szükséges szerepét, amit mi sem bizonyít jobban, mint a honvéd egészségügyi statisztikákban megjelenõ szív és keringésrendszeri, valamint mozgás és támasztó szervrendszeri (gerinc) megbetegedések civil szféránál magasabb száma. Az ügyeleti és szolgálati rendszerben dolgozók körében (pl. katonák, rendõrök, egészségügyi dolgozók stb.) jelentõs hangsúlyt érdemel az egészséges életmód, ugyanis a szolgálati feladatok ellátása fokozott fizikai és szellemi megterheléssel járó rizikófaktorként jelentkezik. Ennek egyik bizonyítéka, hogy a katonák születéskor várható átlagélettartama békeidõben is alacsonyabb, mint a civil lakosságé. A passzív életmód kialakulásában az életszínvonallal összefüggõ szabadidõhiány játsza az egyik fõszerepet. Nem elhanyagolható azonban, hogy nem megfelelõ a testmozgásra való szocializáció rendszere. Nem kielégítõ az egészségügy és a sport állami szervezetei közötti együttmûködés. A sportpolitika — tettekben — még ma is élsport-orientált. A szabadidõsport kínálatban szélesedett, de finanszírozása a korábbiakhoz képest is visszaesett. A testedzésben gazdagabb életmód, a szabadidõsport, az egészségsport bemutatása majdnem hiánycikk a magyar médiában. Elégtelenek az iskolán kívüli diáksport lehetõségek. Gyakran sportág és teljesítmény központú az iskolai testnevelés oktatás. Az egészséges életmód megfelelõ oktatásához és neveléséhez módosítani szükséges a testnevelõ tanárképzést. Megvalósítás stratégiai irányai: Feladatok Szükséges akciók Együttmûködés fejlesztés Az ágazatközi—kormányzati, nonprofit és az üzleti szféra rendszeres és megfelelõ együttmûködésének kialakítása és fejlesztése a lakossági testedzés, sportolás színterein. Ezen belül elhanyagolhatatlan a kormányzat tárcaközi — egészségügy, oktatás, ifjúság és sport, környezetvédelem, honvédelem, terület- és település-fejlesztés, média, mezõgazdaság, családügy stb. — közös és összhangban végzett munkatevékenysége. 2003/38. szám Feladatok Szükséges akciók Oktatás, képzés bõvítése A közoktatásban a mindennapi egészségfejlesztõ testmozgás és sportolás — testnevelés — feltételeinek megteremtése: több szakember, több sportlétesítmény. Mindkettõ forrásokat és szemléletváltoztatást igényel. A többségében teljesítmény-centrikus testnevelés oktatás és többnyire az olimpiai élsport utánpótlását képzõ sportegyesületek tevékenységének változtatásához a testnevelõ, a sportági edzõ és a sportoktató képzés újragondolása szükséges. Többek között a szakember képzésnek legyen kellõ arányban és megfelelõ minõségben része az életmódsportágak, valamint a gerinc egészségéhez szükséges tartásjavító torna ismerete és alkalmazni tudása (lásd mozgásszervi betegségek alprogram). A testnevelés órában a rendszeres életmódsportokat örömmel, kis sikerekkel gazdagítva, növekvõ önbizalmat táplálva végeztessék a pedagógusok a sportági szakértelmük mellett. A bármely szintû pedagógus képzés elhagyhatatlan része kell legyen az egészség és a rendszeres testedzés. A mindennapi egészségfejlesztõ testmozgás megvalósítására a 2002/2003-as tanévben újabb pályázat az ESZCSM, GYISM, OM, valamint a KOMA részvételével, az eddigi tapasztalatok alapján a legjobb módszerek felkínálásával. Majd a 2004. évi költségvetésben a rendszerszerû finanszírozás megkezdése, 2012-ig fokozatosan kiterjesztve minden iskolára. Ezzel a folyamattal párhuzamosan a hiányzó szakmai és tárgyi feltételek fokozatos megteremtése az OM és a GYISM együttmûködésében. Fontos a nappali iskolarendszerû szakképzésben folyó testnevelés is. Ügyeleti és szolgálati rendszerben, de különösen a védelmi szférában történõ munkavégzés sajátos következményeinek megfelelõ szakemberek képzése és rendszerbe állítása. Egészségügy szakembereinek képzése és továbbképzése Az egészségügy — különösen az alapellátás — szakembereinek — például „pontszerzõ rendszerû” — képzése és továbbképzése a szinte kizárólagos gyógyítástól, jobbik esetben a megelõzéstõl az egészségfejlesztésig és ennek elhagyhatatlan alkotórészéig a rendszeres testedzés, sportolás alapismeretéig. Az iskolaorvosi hálózat képviselõinek megerõsítése a megelõzés egyik fõ tényezõjével, a rendszeres testedzéssel. Az egészségügy szakembereinek felelõssége van a döntéshozók befolyásolásában annak érdekében, hogy tudatosítsák tevékenységük fontosságát, illetve a média számára folyamatos hírértékû szakmai tájékoztatást nyújtsanak. A médiával, azaz az írott és elektronikus sajtóval szoros együttmûködés A társadalom értékrendjében a testkultúra megfelelõ hangsúlyozása a média segítségével. A politikai döntéshozók után a média a következõ véleményformáló egy ország lakosságának az egészségesebb életmód választásakor. Az országos, de különösen a helyi média támogatása szakszerûbben és folyamatosan szakanyagokkal, hírekkel, a lakosság számára is érthetõ szakemberek üzeneteivel. Sokkal, de sokkal gyakrabban szükséges szabadidõsport példák és minták bemutatása, ismertetése. Sportlétesítmények minõségi és mennyiségi fejlesztése A sportlétesítmények fejlesztése elsõsorban pénzigényes. Általában lehet helyi pénzforrást szerezni szinte minden lakóhelyszínen. A nagyobb anyagi forrásigényû kerékpárúttól, tanuszodától, a „csak vizesblokk — öltözõ, zuhanyozó — felújítástól” kezdve az egyszerû tornaszobáig vagy a „természet a sportlétesítmény”-ig indítható a bõvítés. Fontos a különbözõ pályázatok minél szélesebb körben való megismertetése és a pályázatokon való részvétel ösztönzése. Fogyatékosok támogatása Növelni kell azon fogyatékos polgárok számát, akik rendszeresen végeznek testedzést. Ezért minden testnevelõ ismerje a fogyatékosok sportmozgásainak speciális ismérveit, legyen képes szakszerûen foglalkozni az integráltan tanuló fogyatékos diákokkal vagy tudja a fogyatékosokat megfelelõ szakemberhez irányítani. A sportági szakedzõk tanulmányaik során sajátítsák el a speciális és adaptált sportágakkal kapcsolatos alapismereteket. 2003/38. szám Feladatok Szükséges akciók A Nemzeti Program alprogramjaival közös monitorozás A lakosság egészségi állapotának fontosabb jellemzõiben — az edzettségi állapotában és fizikai teljesítõképességében — bekövetkezett változásokat mérõ indikátorrendszer mûködtetésével történõ monitorozás elhagyhatatlan. Már ismert és az EU felé haladva nemzetközileg is elfogadott — valamint a teljes korú lakosság számára kidolgozott — indikátorrendszerrel történõ mérés és összehasonlítás szükséges a cél megvalósítása érdekében. Várható eredmények: — A lakosság egyre gyakrabban a mozgásgazdagabb életmódot választja, a testedzés és a sportolás közösségi és társadalmi program lesz kortól függetlenül (iskolán kívüli testedzéstõl a nyugdíjas táncházig). — A munkahelyi munkaadók és munkavállalók egészségük megõrzésében érdekeltek lesznek, s így tesznek is érte. — Kevesebb lesz össznépességi szinten az iskolai hiányzások, illetve a munkavállalók betegállományban töltött napjainak száma. — A mindennapi egészségfejlesztõ testmozgás — folyamatos bõvítéssel — 10 év múlva jelen lesz a közoktatásban, illetve minimum sportolási lehetõség szintjén a felsõfokú oktatásban is. — A mindennapi testedzés a haderõ reform befejezésére általánossá és hatékonyabbá válik a honvédelmi szféra gyakorlatában. — NAT és kerettanterv újragondolás után módosul. — A testnevelõk, a rekreációs szakemberek, a sportoktatók és sportági edzõk képzése, felkészültsége megfelelõ lesz a megnövekedett lakossági testedzés- és sportigények kielégítésére. — Az egészségügy, különösen a sportegészségügy és az alapellátás szakemberei — családorvos, iskolaorvos, honvédorvos, védõnõ — rendelkeznek az egészségfejlesztéshez szükséges ismeretekkel és feltételekkel. — Rendszeresen és folyamatosan az írott és az elektronikus sajtóban elegendõ szabadidõsport-üzenet jut el a teljes lakossághoz. — Szám szerint mérhetõen nagyobb számú lesz a szabadidõsportra alkalmas létesítmények, a szabadidõsport egyesületek és szabadidõsport versenyek választási lehetõsége. Ezen belül az oktatási intézmények sportlétesítményeinek reggeltõl estig való kihasználása önkormányzati és helyi — egyéni támogató, civilszervezet stb. — segítséggel is elegendõ lesz. — Egészségesebb, jobb közérzetû lakosság lesz nagyobb létszámban az országhatáron belül. Közegészségügyi és járványügyi biztonság Cél: Elsõdleges megelõzéssel az egészséges (élet)évekért és a biztonságosabb, hosszabb életért. — A közegészségügyi biztonságot veszélyeztetõ rendkívüli események (beleértve terrorgyanús cselekvéseket is) hatásainak gyors felismerésére és hatékony megakadályozására alkalmas gyors reagáló képesség feltételeinek megteremtése (a már mûködõ rendszerekre építve) az ÁNTSZ-ben. — A veszélyes vegyi anyagok okozta egészség- és környezetkárosító hatások megelõzése, az ún. kémiai biztonság megerõsítése. — A radioaktív sugárforrások egészségkárosító hatásainak megelõzése, az ún. sugárbiztonság megerõsítése. — A biológiai veszélyhelyzet monitorozására szolgáló felügyeleti rendszer kialakítása, a mikrobiológiai és/vagy biológiai fenyegetettség idõben történõ felismerése, a veszély gyors elhárítása. — A munkahelyi egészségkárosodások megelõzése. — Ipari létesítmények lakosságot veszélyeztetõ egészségkárosító kockázatának gyors becslése, kezelése, kommunikálása. — A közegészségügyi biztonságot támogató információs rendszer kifejlesztése és mûködtetése. Helyzetismertetés: Akut hatások, rendkívüli események — gyors reagálás Az emberi egészséget súlyosan károsító váratlan események száma világszerte aggasztóan emelkedik. Az elmúlt 20 évben a természeti katasztrófák miatt csaknem hárommillió ember halt meg. 1990 óta hatmillió ember hunyt el fegyveres konfliktusokban és az ezekhez kötött betegségek globális mérete szembetûnõen növekszik. Minden egyes évben, az ENSZ öt tagállama közül egy nagyméretû krízissel néz szembe (EVSZ/EURO, 2002). A munka világában a balesetek száma évente ~ 120 millió, közülük ~ 200 000 halálos kimenetelû (mintha naponta 2—3 óriás 2003/38. szám utasszállító repülõgép zuhanna le). Mindezekhez — újabban — világszerte csatlakoznak az éhínség, a több 10 millió ember megbetegedését, a közel 2 millió gyermek halálát okozó szennyezett élelmiszer fogyasztás, a pusztító fertõzõ megbetegedések (HIV/AIDS, tuberculosis, malária), a tömeges csecsemõ- és anyai mortalitás mellett a legkülönbözõbb kóroki tényezõt alkalmazó terrorista cselekmények. Magyarországon ezidáig elsõsorban természeti csapásokkal (árvíz, földrengés) lehetett számolni, de mindinkább szembe kell néznünk a tömeges vagy nagyszámú egyedi munkabaleset, pusztító erejû fertõzõ betegségek (pl. HIV/AIDS, tuberculosis vagy más 3., 4. kategóriás kóroki tényezõk okozta megbetegedések) elõfordulásával, a terror- vagy terrorgyanús cselekményekkel, vagy az illegális kereskedelem révén az országba jutó különlegesen veszélyes tényezõk (betiltott anyagok, sugárforrások) okozta egészségkárosító hatásokkal, továbbá a nagy fogyasztói létszámot egyidejûleg érintõ élelmiszerfertõzéssel, élelmiszermérgezéssel. E tényezõk jelentõségét támasztják alá: — Környezõ országok egy részének kedvezõtlen járványügyi helyzete, fertõzõ betegségek behurcolása, a globális légi közlekedés elterjedése turizmus révén, járványok „exportja”, ritka, vagy kevéssé ismert, vagy új kórokozók megjelenésével új típusú fertõzések. — Határok megszûnése, áruk szabad áramlása, szabad kereskedelem következtében közegészségügyi kontrollon „átcsúszó” veszélyes anyag, sugárzó anyag termék „piacon” megjelenése. — Globalizáció — nemzetközi élelmiszerellátó hálózatok megerõsödése „harmadik” országból származó anyagok, termékek stb. „piacon” megjelenése, a lakosság, fogyasztók veszélyeztetése. — Kemizáció térhódításával, a környezetszennyezéssel (ún. észrevétlen szennyezésekkel) összefüggõ, ok-okozati összefüggésében nem kielégítõen bizonyított megbetegedések jelentkezése, és az ezekkel kapcsolatos orvoshoz fordulás az egészségügyi ellátórendszer terheinek következményes növelése). — Civilizációs, technológiai okokra visszavezethetõ új, kevéssé ismert kockázati tényezõk (pl. génmanipulációs eljárások, biológiai növényvédelem, klónozás) megjelenése. — Rezisztens baktérium törzsek elterjedése a helytelen antibiotikum használat miatt. A váratlan események jelentõsége, hogy következményeik összetettek, másrészt esetenként (pl. terrorcselekmény esetében) ezek okai azonnal nem ismerhetõk fel, harmadrészt, hogy az események következményei (de okainak felderítése is) az egészségügytõl azonnali reagálást követelnek; ennek késedelme vagy szakszerûtlensége tömegesen vezet elkerülhetõ halálokhoz, súlyos, maradandó egészségkárosodáshoz. Az egyetlen vagy több veszélyes tényezõvel fenyegetõ rendkívüli eseményekre való gyors reagálás és az erre való — intézményes, mûszeres, humánerõforrás ellátás — felkészülés közegészségügyi biztonságunk szempontjából kiemelt jelentõségû. Az érintett egészségügyi hatóságok gyors reagáló képességének megteremtését az EU elvárja, és az EVSZ — továbbá más ENSZ szervezetek — kiemelten ajánlják. Ismételt, idült, késõi hatások — elsõdleges megelõzés Jóllehet a környezetünkbõl ismételten vagy rendszeresen ható fizikai (pl. radioaktív sugárzás, zaj, rezgés), kémiai (különbözõ veszélyes vegyi anyagok), biológiai (pl. vírusok, baktériumok) stb. kóroki tényezõk, vagy a fokozott fizikai vagy lelki megterhelés, illetõleg igénybevétel következményei nem olyan látványosan hatnak, mint a gyors reagálást igénylõ rendkívüli események, népegészségügyi jelentõségük az elõzõekét sokszorosan felülmúlja. A munka világának évenként 58—150 millió részt vevõje szenved el foglalkozási megbetegedést; az egyéb (a munka világán kívüli) az elfogadhatatlan higiénés körülmények miatt keletkezõ megbetegedésekrõl nincs kielégítõ pontosságú statisztika. Magyarországon a bejelentett foglalkozási eredetû megbetegedések száma nem éri el az 1000 fõt sem, de tudjuk, hogy ezek valós száma évente 7000—10 000 lehet. Nemzetközileg elfogadott adatokkal számolva a foglalkozási eredetû daganatos megbetegedések száma Magyarországon 1200—1400/év, és ismeretes az is, hogy a rosszindulatú elfajulások 75—85%-a környezeti kóroki tényezõ hatására alakul ki (ez a 33 000 eset magyarországi rosszindulatú betegség okozta halálok közül 25 000— 28 000-ért felelõs). Európában az élelmiszerekkel, táplálékokkal terjedõ megbetegedések évente 130 millió embert érintenek. E helyütt csak utalunk a szegénység betegségeire, a környezeti allergének, a rossz minõségû ivóvíz, a nem biztonságos élelmiszerek, a nem elfogadható sugárszennyezettség, a kemizáció káros hatásainak elégtelen megakadályozása (a nem kielégítõ kémiai biztonság), a szennyezett levegõ, a nem megfelelõen kezelt hulladékkal szennyezett talaj stb. okozta betegségek tömegére. Megjegyzendõ, hogy ma mintegy 15 millió vegyi anyagot regisztrálnak a világon, közülük mintegy 110 000 kereskedelmi forgalomban van. Az Egészségügyi Világszervezet (EVSZ) szerint minden egyes (veszélyes) vegyi anyag legalább egy megbetegedés kóroki tényezõje; vagyis ma a vegyi anyagok potenciálisan több megbetegedés-féleséget idézhetnek elõ, mint az eddig ismeretes kóroki tényezõk öszszesen. Keveset tudunk a veszélyes vegyi anyagok a ma elfogadott határértékek alatti szennyezettségi szintjeinek betegségeket okozó hatásairól, a kis dózisban szervezetbe jutó vegyi anyagoknak a nem fertõzõ betegségek (pl. szívérrendszeri megbetegedések) gyakoriságát növelõ hatásáról. Tudjuk azonban, hogy újabban számolnunk kell ezek immuntoxikus, IQ-ra kifejtett, endokrin szabályozást romboló stb. hatásaival is. 2003/38. szám Az ÁNTSZ szerepe a közegészségügyi biztonság fenntartásában Mindezek megelõzésével kapcsolatos közegészségügyi

Source: https://magyarkozlony.hu/hivatalos-lapok/b3740be987da618109a1f6f1c0be4e7b6a31777e/dokumentumok/ccf85fc7fc46a427ddfec7df352b1cabba479b84/letoltes